section_heading: Život i rad
paragraph_text: Savonius se rodio u mjestu Hämeenlinna, u Finskoj, roditelji su mu bili Albin Laurentius Johannes Savonius (1856. – 1906.) i Anna Elisabeth rođena Rydman (1859. – 1921.). On je bio jedan od trojice sinova, zajedno s braćom Maximillianom Lars Helgeom i Odertom Albinom. Kao mladić uživao je u eksperimentiranju s eksplozivima. Jedan takav eksperiment, pokušaj miješanja crvenog fosfora nožem i vilicom, koštao ga je dva prsta i vida na desno oko. Savonius je završio srednju školu u Helsinkiju 1901. godine. Iako je od početka planirao postati inženjer, odlučio je studirati arhitekturu i diplomirao je 1906. godine s Veleučilišta u Helsinkiju s diplomom iz arhitekture. Ipak, on je sebe nazivao inženjerom i uglavnom se zaokupio tehničkim projektima.